Pojanto (Räpsänjoen alue)

Pojanto on metsän ja suon ympäröimä järvi Lohjan pohjoisosassa luoteisella Uudellamaalla. Sen pinta-ala on 6,8 hehtaaria. Etäisyys Lohjan keskustasta on 34 kilometriä pohjoiseen.

Maantiede 
Pojannon pituus ja leveys on noin 300 metriä. Järvi sijaitsee aivan Tämäkohdun kyljessä, sen korkeustaso on 30 senttimetriä Tämäkohtua ylempi. Järvien välisellä kapealla kannaksella on Pojannonharju, noin puoli kilometriä lounaaseen sijaitsee Pojannonmäet (140 metriä mpy). Pojannon keskiosassa sijaitsee noin kymmenen aarin laajuinen saari.

Pojanto (23.066.1.008) kuuluu Räpsänjoen valuma-alueeseen (23.066), joka on kolmannen jakovaiheen vesistö Karjaanjoen vesistössä (23). Toinen jakovaihe on Pusulanjoen alue (23.06). Pojanto on Karjaanjoen vesistön pohjoisia vakavesiä.

Viitisen kilometriä Räpsänjoen alueen Pojannosta lounaaseen sijaitsee Pusulanjärven alueen Pojanto.

Lähteet 

Lohjan järvet
Karjaanjoen vesistö